### | | | | --- | --- | | | | | --- | | **Byråd** 25. september 2018 Sagsnr. 710-2017-13438 Dok.nr. 710-2018-245072 Dagmar Paulsen | | 148.                Endelig vedtagelse af lokalplan nr. 375 - Boligområde ved [adresse] i Norring - Åbent

###

|  |  |
| --- | --- |
| Tidl. politisk behandling | BY, 20.03.18. pkt. 47 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til endelig
vedtagelse af ”Lokalplan nr. 375 - Boligområde ved [adresse] i Norring”.

Formålet med planforslaget er at skabe et velfungerende
boligområde i Norring med gode forbindelser til de øvrige boligkvarterer mod
vest og øst samt sikre sammenhæng til det fremtidige boligområde mod syd.

Lokalplanforslaget omfatter et areal på i alt 1,9 ha syd for
Damsbrovej ved [adresse] i Norring, og fastlægger de planmæssige rammer for
udvikling af et nyt boligområde til 13 boliger i tæt-lav bebyggelse og 11
boliger i åben-lav bebyggelse. Grundstørrelserne til tæt-lav varierer fra 305
m² til 417 m², mens grundstørrelserne til åben-lav varierer fra 730 m² til 818
m². Lokalplanen fastlægger desuden placeringen af områdets veje, stier, fælles
friarealer og et regnvandsbassin. Området kan ved en senere lokalplanlægning
udbygges omkring en forlængelse af stamvejen mod øst og en forlængelse af
boligvejen mod syd.

Lokalplanforslaget har været fremlagt i offentlig høring i
perioden fra 23. marts til 21. maj 2018. Der er indkommet tre rettidige
høringssvar. Herudover er et høringssvar indkommet efter høringsperioden.
Høringssvarene er beskrevet i bilag 2 sammen med Teknik og Kulturs kommentarer
og indstilling. Den fulde ordlyd af høringssvarene er vedlagt som bilag.

**VURDERING**

Høringssvarene omhandler de
trafikale forhold i lokalplanområdet og på de omkringliggende veje, herunder
sikker adgang for skoleelever mellem [adresse] og idrætsanlægget ved
Andrea Jessen, trafikdæmpning af vejene og etablering af cykelsti langs [adresse] samt
drift og vedligehold af privat fællesvej.

Teknik og Kultur anbefaler på
baggrund af de indkomne høringssvar, at følgende ændringer indarbejdes i den
endelige udgave af lokalplan nr. 375:

· Ændring af bestemmelse § 11.5 –
sætningen "*inklusiv gadebelysning”* udgår af teksten.

· I § 5.1 tilføjes følgende:

”*Overkørslerne
mellem [adresse] og stamvejen A-A, mellem stikvej B-B og stamvejen A-A og mellem
boligvejen C-C-C og stamvejen B-B skal etableres som portoverkørsler belagt med
chaussèsten*”

**ØKONOMI**

Lokalplanen forventes realiseret som en privat udstykning,
og godkendelse af lokalplanforslaget har ingen økonomiske konsekvenser for
Favrskov Kommune.

Der forudsættes indgået aftale om fraskrivelse af retten til
overtagelse jf. planlovens § 47a inden Byrådet vedtager den endelige lokalplan.

**INDDRAGELSE**

Lokalplanforslaget er udarbejdet i samarbejde med den
private grundejer.

Borgerinddragelse og kommunikation om lokalplanen er sket
efter reglerne i planloven, og planforslaget har været fremlagt i offentlig
høring i otte uger i perioden 23. marts til 21. maj 2018.

**INDSTILLING**

Direktøren for Teknik og Kultur indstiller til Byrådet:

1. At forslag
til ”Lokalplan nr. 375 – Boligområde ved [adresse] i Norring” vedtages endeligt
med ovennævnte ændringer.

**BESLUTNING**

***Planudvalget, 4. september 2018:***

Fraværende:Zenia Poulsen

Indstilles godkendt, idet der forudsættes indgået aftale om,
at der tinglyses forbud mod brug af pesticider i området.

***Økonomiudvalget, 18. september 2018:***

Fraværende:Ida Eriksen, Oliver Schmidt

Indstillingen fra Planudvalget indstilles godkendt.

**Bilag**

|  |  |
| --- | --- |
| Indsendte høringssvar | 710-2018-136692 |
| Vurdering af høringssvar | 710-2018-137444 |
| Forslag til Lokalplan nr. 375 - Boligområde ved [adresse] i [adresse] 710-2018-171976 |